สาวลืมแว่นแสนวุ่นละมุนรัก

สาวลืมแว่นแสนวุ่นละมุนรัก (Suki na Ko ga Megane o Wasureta) เป็นซีรีส์มังงะญี่ปุ่น แต่งเรื่องและวาดภาพโดยโคอูเมะ ฟูจิจิกะ ซีรีส์มังงะเผยแพร่ครั้งแรกผ่านบัญชีทวิตเตอร์ของผู้เขียนในเดือนเมษายน พ.ศ. 2561 ก่อนจะได้ตีพิมพ์ในนิตยสารโจ๊กเกอร์กังกังรายเดือนของสแควร์เอนิกซ์ในเดือนพฤศจิกายนของปีเดียวกัน รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 12 เล่ม ซีรีส์อนิเมะโทรทัศน์ดัดแปลงออกอากาศตั้งแต่เดือนกรกฎาคมถึงเดือนกันยายน พ.ศ. 2566

**เรื่องย่อ**
มิเอะ ไอ เพื่อนร่วมห้องที่นั่งข้างๆ ของโคมุระ คาเอเดะนั้นได้ลืมแว่นตา เขาจึงอยากช่วยคุณมิเอะที่กำลังตกที่นั่งลำบาก แต่ระยะห่างของเธอที่เพ่งมองอย่างตั้งอกตั้งใจ ก็ใกล้เกินไปแล้ว

**ตัวละคร**
Komura Kaede
voiced by|มาซาฮิโระ อิโต
โคมุระเป็นเด็กมัธยมต้นที่ขี้อายและนิสิยดี เขาแอบชอบมิเอะตั้งแต่วันแรกที่เข้าโรงเรียนแต่เพราะกลัวปฎิเสธ จึงเป็นเรื่องยากสำหรับเขาที่จะสารภาพรักกับเธอ เขาชอบเล่นเกมโดยเฉพาะเกมอาร์เคด แล้วมิเอะบรรยายว่าโคมูระใจดีและช่วยเหลือเหมือนพ่อของเธอ ในสมัยเด็กเขาเคยพบมิเอะ ซึ่งเป็นคนที่เขาแอบชอบในอนาคต เมื่อตอนอายุได้ 8 ขวบที่ร้านไอศกรีม
Mie Ai
voiced by|ชิอง วากายามะ
มิเอะเป็นเด็กมัธยมต้นที่เหม่อลอยและมักลืมแว่นเสมอ เธอสามารถไปโรงเรียนได้โดยไม่ต้องสวมแว่นตา เนื่องจากบ้านของเธออยู่ใกล้โรงเรียน บางครั้งเธอก็พูดเหมือนนักรบที่พ่อของเธอส่งต่อมาให้เธอ เธอชอบไปพิพิธภัณฑ์สัตว์น้ำและเรียนรู้เกี่ยวกับสัตว์ทะเล เมื่อไหร่ก็ตามที่มิเอะลืมแว่น เธอจะสูญเสียการรับรู้ระยะทาง ดังนั้นเธอจึงมักจะเอนตัวเข้าใกล้โคมุระเพื่อให้เห็นใบหน้าของเขาอย่างชัดเจน
Azuma Ren
voiced by|เรียวเฮย์ คิมุระ
เพื่อนร่วมชั้นของโคมุระและมิเอะ เขาเป็นคนที่ได้รับความนิยมในโรงเรียนและรับรู้ถึงความรู้สึกของโคมุระและมิเอะที่มีต่อกัน เนื่องจากรูปร่างหน้าตาและความอ่อนโยนของเขา เขามักจะได้รับคำสารภาพรักจากสาวๆ ซึ่งเขามักจะปฏิเสธด้วยความกรุณาเสมอ บางครั้งเขาพยายามช่วยไอ ซึ่งทำให้โคมุระรู้สึกหึงหวงและประหม่า
Someya Narumi
voiced by|ชิโนะ ชิโมจิ
เพื่อนร่วมชั้นของโคมุระและมิเอะ เธอเป็นสาวผมเปียที่บางครั้งทำให้มิเอะรู้สึกหึงหวงเพราะโคมุระพยายามช่วยเธอหรือเขาเผลอเข้าใกล้เธอมากเกินไป
Yasaka Tomo
voiced by|ยูสึเกะ โคบายาชิ
เพื่อนสนิทคนหนึ่งของโคมุระ โคมุระมักถูกจับจ้องไปที่มิเอะโดยเขา
Kawato Asuka
voiced by|อายะ อูจิดะ
เพื่อนสนิทคนหนึ่งของมิเอะที่มักจะไปกับมิเอะบ่อย ๆ
Hibuchi Yuika
voiced by|ซากิ มิยาชิตะ
เพื่อนร่วมชั้นของโคมุระและมิเอะ เธอยังมีสายตาที่ไม่ดีอีกด้วย ครั้งหนึ่งเธอช่วยมิเอะใส่คอนแทคเลนส์ในงานกีฬาสี
Tokita
voiced by|เคนตาโร โทเนะ
เพื่อนร่วมชั้นของโคมุระและมิเอะ เขาสวมแว่นและมีรูปร่างท้วม
Ise
จุนอิจิ ไซโตะ
อดีตเพื่อนร่วมชั้นของมิเอะ เขาเคยขโมยแว่นตาของเธอตอนเรียนชั้นประถม
Tōyama Maho
voiced by|มิโนริ สึซึกิ

**สื่อ == 

**มังงะ**
สาวลืมแว่นแสนวุ่นละมุนรัก เขียนและวาดภาพประกอบโดยโคอูเมะ ฟูจิจิกะ โดยเปิดตัวซีรีส์นี้ในรูปแบบเว็บคอมมิคในบัญชีทวิตเตอร์ของผู้เขียนในปีพ.ศ. 2561 ต่อมาเริ่มสร้างซีรีส์ในโจ๊กเกอร์กังกังรายเดือนของสแควร์เอนิกซ์เมื่อวันที่ 22 พฤศจิกายน พ.ศ. 2561 สแควร์เอนิกซ์ได้รวบรวมตีพิมพ์เป็นหนังสือมังงะรวมเล่ม (ทังโกบง) เล่มแรกวางจำหน่ายเมื่อวันที่ 22 กุมภาพันธ์ พ.ศ. 2562
ส่วนลิขสิทธิ์ในประเทศไทย วันที่ 12 ตุลาคม พ.ศ. 2564 สำนักพิมพ์รักพิมพ์ ได้ประกาศลิขสิทธิ์สำหรับการตีพิมพ์ฉบับภาษาไทย

**อนิเมะ**
มีการประกาศทำซีรีส์อนิเมะโทรทัศน์เมื่อวันที่ 13 มกราคม พ.ศ. 2566 ที่สร้างโดยสตูดิโอโกแฮนส์ กำกับซีรีส์อนิเมะโดย คัตสึมาซะ โยโกมิเนะ โดยมีหัวหน้ากำกับโดย ซูซูมุ คุโด เขียนบทโดย ทามาโซะ ยานางิ ออกแบบตัวละครโดย ทาคายูกิ อูจิดะ และแต่งเพลงโดย จิมมีทัมบ์พี ซีรีส์นี้มีกำหนดฉายในวันที่ 4 กรกฎาคม พ.ศ. 2566 ทางโตเกียวเอ็มเอ็กซ์และเครือข่ายอื่น ๆ ชื่อเพลงเปิด "Name" ขับร้องโดย Tsuzuri ส่วนชื่อเพลงปิด "Megane Go Round" ขับร้องโดย มาซาโยชิ โออิชิ ร่วมกับ มาซาฮิโระ อิโต และ ชิอง วากายามะ ในชื่อ "Masayoshi ga Megane wo Wasureta"

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการของมังงะ ที่สแควร์เอนิกซ์ - เว็บไซต์ทางการของอนิเมะ -  อนิเมะ สาวลืมแว่นแสนวุ่นละมุนรัก ที่อนิ-วัน ไทยแลนด์-  อนิเมะ สาวลืมแว่นแสนวุ่นละมุนรัก ที่อนิ-วัน เอเชีย-  อนิเมะ สาวลืมแว่นแสนวุ่นละมุนรัก ที่ปีลีปีลี- 26775
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวโชเน็ง
หมวดหมู่:รักพิมพ์
หมวดหมู่:กังกังคอมิกส์
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์